b"\n_START_ARTICLE_\nIs\xc3\xa0vena\n_START_SECTION_\nLlengua\n_START_PARAGRAPH_\nPel terme municipal d'Is\xc3\xa0vena transcorren les isoglosses que permeten delimitar, tot i que vagament, les lleng\xc3\xbces aragonesa i catalana. Nocelles i Merli pertanyerien al domini aragon\xc3\xa8s, mentre que la resta ho faria al del catal\xc3\xa0.\n_START_SECTION_\nFormaci\xc3\xb3 del municipi\n_START_PARAGRAPH_\nEl 1964 es fusionen els municipis de la Pobla de Roda i Roda d'Is\xc3\xa0vena (o Roda de Ribagor\xc3\xa7a). Es creava el municipi d'Is\xc3\xa0vena, amb capital a la Pobla de Roda. El 1966 incorpora una part de l'antic municipi de Merli: Esdolomada, Merli i Nocelles; la resta de nuclis de l'antic terme de Merli passarien a formar part del municipi de la Foradada del Toscar (Decret 2285/66, de 23 de juliol). El 1970 incorpora Sant Esteve del Mall, nucli de l'antic terme de Queixigar. Al mateix temps es fusionaven Queixigar i Monesma de Benavarri per formar el municipi de Monesma i Queixigar. L'antic municipi de Queixigar s'havia anomenat fins al 1920-1930 Sant Esteve de Mall, canvi de nom degut a un canvi de capitalitat. El 1977 incorpora Serradui.\n_START_SECTION_\nCastell de Mont de Roda\n_START_PARAGRAPH_\nConserva entre les seves ru\xc3\xafnes dues torres de defensa, de planta quadrada (del segle XVI aproximadament), quan en temps de Felip II de Castella la guerra civil va assolar el comtat de Ribagor\xc3\xa7a."